૭૪ વર્ષની જૈફ વયે પહોંચેલા મેડમ કામા વતનની માટીમાં જ અંતિમ શ્વાસ લેવા માંગતાં હોવાથી બ્રિટિશ સરકારના જોખમ છતાં ભારત પહોંચ્યા. ભારતમાં પોતાની સખત જડતી લેવાશે એવી ખાતરી હોવા છતાં બ્રિટિશવિરોધી સાહિત્ય, ચોપાનિયાં, દસ્તાવેજો અને વંદેમાતરમ લખેલો ધ્વજ તેઓ હિંમતભેર પોતાની સાથે લાવ્યા હતા, જે અંગ્રેજ સરકારે તરત સળગાવી દીધું હતું. ઉંમર અને માંદગીના કારણે તેમની સામે કોઈ પગલાં લેવાયા નહિ. આખરે ૧૩ ઓગસ્ટ, ૧૯૩૬ના રોજ તેમણે અંતિમ શ્વાસ લીધા.